open-index/open-wikipedia-markdown huggingface dataset:
Fragmenthea

***Fragmenthea*** je tretím posledným demo albumom inštrumentálno-metalovej skupiny Abstract, ktorý bol vydaný v roku 2000.

Album bol nahraný v štúdiu Exponent (Hlohovec) v päť člennej zostave skupiny: Peter "Lego" Lengsfeld (sprievodná gitara), Pavol Gáblik (sólová gitara), Tomáš "Julo" Balon (basová gitara), Miloš "Milosh" Fábry (klávesy) a Peter Gáblik (bicie), ktorý nahradil na mieste bubeníka Ľuda Balogha. Album obsahoval 10 skladieb pojatých opäť v duchu čisto atmosférického inštrumentálneho metalu, ktoré už boli oproti predchádzajúcim dvom demám nahrané na CD nosiči. Pôvodne sa malo CD stať prvým oficiálnym albumom kapely, ale aj napriek zmluve bolo nakoniec CD vydané len v malom počte (200 kusov) a v limitovanej edícii ako promo pre médiá a fanúšikov. Aj napriek tomu boli však ohlasy verejnosti a médií pozitívne a Abstract si tak posilnil svoju pozíciu v slovenskom a českom undergrounde.

## Zaujímavosti z albumu
Napriek tomu, že mal album "Fragmenthea" dobrý ohlas u verejnosti aj recenzentov v médiách, nepodarilo sa preň zabezpečiť vydavateľa. A to aj napriek tomu, že s propagáciou albumu pomáhal kapele aj Jarda Bezruč z IN DEED HELL. K samotnému riadnemu vydaniu albumu došlo až o 5 rokov neskôr po ponuke od vydavateľstva Dawnart records. Podmienkou bolo natočenie videoklipu a bonusovej skladby. Kapele ju podarilo splniť a v roku 2005 došlo k oficiálnemu znovu vydaniu tohoto albumu doplnenému o bonusy pod záštitou tohto vydavateľstva.

## Zoznam skladieb
# „Of These Centuries“ – inštrumentálna skladba – 06:40
# „When Men Cry“ – inštrumentálna skladba – 06:47
# „A Fragment of Night Sorrow“ – inštrumentálna skladba – 06:17
# „Last of Melancholy“ – inštrumentálna skladba – 04:15
# „Men of Knowledge“ – inštrumentálna skladba – 06:34
# „Shades of Mountains“ – inštrumentálna skladba – 07:00 
# „Assorted Feelings“ – inštrumentálna skladba – 03:36
# „Dark Spectral Light“ – inštrumentálna skladba – 04:48
# „...Aj Sochy Budú Plakať Krv“ – inštrumentálna skladba – 04:05
# „There Is The Only One Way“ – inštrumentálna skladba – 02:32

## Referencie

## Externé odkazy
* metal-archives.com
* abstractband.eu 

Kategória:Hudobné albumy z 2000
Kategória:Albumy skupiny Abstract
Borovského ulica

**Borovského ulica** môže byť:
*ulica v Spišskej Novej Vsi, pozri Borovského ulica (Spišská Nová Ves)
*v Bratislave-Petržalke bývalý názov ulice, ktorá sa neskôr volala Okrajová ulica

Kategória:Rozlišovacie stránky – Ulice
Best FM

**Rádio Best FM** je súkromná komerčná rozhlasová stanica, ktorá vysiela z Bratislavy.

Multiregionálne rádio, pôvodne pod názvom Rádio Best začalo vysielať v decembri 2007 a v januári 2012 sa pretransformátovalo na Best FM. V súčasnosti vysiela na 16 frekvenciách, online na webe a na satelite Thor 6 (0.8°W)najväčšie hity 60. až 90. rokov a aktuálne spravodajstvo. Do roku 2017 vysielalo v polhodinových blokoch okrem spravodajstva aj dopravný servis. Vysielacia štruktúra obsahovala tiež moderované ranné bloky, večerné relácie, publicistiku a reláciu o politike. Od 1. mája 2024 znova začalo rádio ponúkať ranné a poobednajšie moderované vysielanie a správy naživo spolu s dopravným servisom. Počúvanosť rádia je 1,3% (4Q 2023+1Q 2024) čím je deviatou najpočúvanejšou rozhlasovou stanicou.

## Vysielače
Pokrytie signálom FM rádia Best FM je približne 30% Slovenska, okrem toho vysiela rádio aj online a na satelite Thor 6 (0.8°W).

** Plánovaný vysielač*

## Referencie

## Externé odkazy
* Pokrytie rádia

## Zdroj
* www.bestfm.sk

Best FM
Kategória:Vzniklo v 2012
Václav Doležal

**Václav Doležal** môže byť:

* český hokejista, reprezentant Česko-Slovenska v 20. rokoch 20. storočia, pozri Václav Doležal (hokejista)
* český politik (1883 – 1928), poslanec NZ (agrárnici), pozri Václav Doležal (politik)

Doležal, Václav
Auguste Prosper Daguillon

**Auguste Prosper Daguillon** (* 6. júl 1862, Paríž, Francúzsko – † 17. júl 1908, Paríž) bol francúzsky botanik.  Má v Medzinárodnom registri mien rastlín skratku **Daguillon**.

## Životopis
Jeho otec bol štátny úradník. Študoval v Paríži a získal bakalársky titul v roku 1879. Bol prijatý na École polytechnique aj na École normale supérieure. Absolvoval v roku 1883 a v roku 1884, docentom sa stal v roku 1885. Jeho dizertačná práca (1890) sa zameriava na morfologický výskum na listoch ihličnanov. Oženil sa v roku 1892 a mal päť detí.

Učil na školách vo Vanves (1884), Bordeaux (1885), Vanves (1886), Paríži (1890). V roku 1894 začal vyučovať na fakulte v Paríži ako asistent (1894), odborný asistent (1900) a potom ako pomocný profesor (1905). Stal sa viceprezidentom Société botanique de France. Je autorom mnohých učebníc.

## Dielo
* 1887, *Notions de zoologie à l'usage de l'enseignement secondaire*
* 1891, *Notions de botanique à l'usage de l'enseignement secondaire*
* 1893, *Cours complet d'histoire naturelle, à l'usage de l'enseignement primaire supérieur*
* 1897, *Anatomie et physiologie animales, à l'usage des élèves de l'enseignement secondaire classique*
* 1904, *Précis d'histoire naturelle (zoologie, botanique, géologie)*

## Literatúra
* Christophe Charle et Eva Telkes (1989). *Les Professeurs de la Faculté des sciences de Paris. Dictionnaire biographique (1901-1939)*, Institut national de recherche pédagogique (Paris) et CNRS Éditions, collection *Histoire biographique de l’Enseignement* : 270 p. ISBN 2-222-04336-0

## Zdroj

Kategória:Francúzski botanici
Kategória:Osobnosti z Paríža
Symmetry

***Symmetry*** je prvé oficiálne mini CD skupiny Abstract, ktoré vzniklo v roku 2002 na podnet malého vydavateľstva FeedBack Productions. Nahrávalo sa opätovne v hlohovskom nahrávacom štúdiu Exponent v 5-člennej zostave známej už z demo albumu *[[Fragmenthea]]* – Peter "Lego" Lengsfeld (sprievodná gitara), Pavol Gáblik (sólová gitara), Tomáš "Julo" Balon (basová gitara), Miloš "Milosh" Fábry (klávesy) a Peter Gáblik (bicie). Album sa už vyznačoval profesionálne spracovaným obalom, bookletom a potlačou samotného CD. Obsahoval 4 skladby inštrumentálnej metalovej hudby a jeho prvých 100 kusov navyše obsahovalo orientálne ladenú skladbu „Alladin“.

## Zoznam skladieb

# „Unleash The Fury“ – inštrumentálna skladba – 06:06
# „The Wretched People“ – inštrumentálna skladba – 05:22
# „In The Sign Of Symmetry A“ – inštrumentálna skladba – 04:14
# „I'm Your Bleeding Soil“ – inštrumentálna skladba – 06:55
# „Alladin [Bonus Track]“ – inštrumentálna skladba – 02:48 (prvých 100 kusov CD)

## Referencie

## Externé odkazy
* metal-archives.com
* abstractband.eu 

Kategória:EP z 2002
Kategória:EP skupiny Abstract
Tidal Wave

„**Tidal Wave**“ je tretí singel anglického drum and bassového hudobníka Sub Focusa, ktorý bude vydaný z jeho nadchádzajúceho druhého štúdiového albumu. Skladba obsahuje vokály speváčky Catherine Pockson zo skupiny Alpines. Skladba dosiahla 12. miesto v britskom rebríčku UK Singles Chart a 4. miesto v rebríčku UK Dance Chart.

## Hudobné video
Videoklip k skladbe „Tidal Wave“ bol prvákrít vydaný na YouTube dňa 10. októbra 2012 s celkovou dĺžkou 3 minút a 52 sekúnd. Bol natočený na skalnatom pobreží (podobnom ako na grafike obalu singla) a je v ňom skupina Alpines.

## Zoznam skladieb
;Digital download
# „Tidal Wave“ (featuring Alpines) (Original Mix)- 3:46
# „Tidal Wave“ (featuring Alpines) (Chuckie Remix) - 5:20
# „Tidal Wave“ (featuring Alpines) (KillSonik Remix) - 4:57
# „Tidal Wave“ (featuring Alpines) (Flosstradamus Remix) - 4:09
# „Tidal Wave“ (featuring Alpines) (Shadow Child Remix) - 6:27

;12" vinyl
# „Tidal Wave“ (featuring Alpines) - 3:46
# „Tidal Wave“ (KillSonik Remix) - 4:57

## Pozície v rebríčkoch

## Referencie

## Zdroj

Kategória:Single z 2012
Kategória:Piesne Sub Focusa
Pavel Uhorskai

**Pavel Uhorskai** (* 2. marec 1919, Tomášovce† 5. október 2010, Lučenec) bol slovenský evanjelický kňaz a generálny biskup Evanjelickej cirkvi augsburského vyznania na Slovensku.

## Život
Narodil sa 2. marca 1919 v rodine roľníka v Tomášovciach (okres Lučenec). Študoval na Slovenskej evanjelickej teologickej fakulte v Bratislave. Po jej skončení nastúpil ako kaplán v Uhrovci. Neskôr pôsobil aj v Bardejove, Prešove, Štrbe, Veľkej, Poprade, Ružomberku a Martine. Po vykonaní kňazskej skúšky roku 1945, nastúpil do funkcie zborového farára v Háji.

Roku 1951 bol zaistený Štátnou bezpečnosťou kvôli údajnej protištátnej činnosti. Následne mu súd vymeral trest vo výške 34 mesiacov väzenia, ktoré si odpykával vo väzniciach v Leopoldove, Ilave a Bratislave. Jeho majetok prepadol štátu a dostal aj peňažnú pokutu. V roku 1953 po Stalinovej smrti prepustený na základe amnestie. Naďalej mal však zákaz vykonávať kňazské povolanie, pracoval teda ako drevorubač, neskôr robotník a skladník v Lučenci. V roku 1979 odišiel do dôchodku a žil v Tomášovciach.

V roku 1990 bol Pavel Uhorskai zvolený za generálneho biskupa evanjelickej cirkvi augsburského vyznania na Slovensku. V nasledujúcich rokoch sa stal prvým predsedom Ekumenickej rady cirkví na Slovensku. V roku 1994 odišiel do dôchodku. Zomrel 5. októbra 2010 vo veku 91 rokov v Tomášovciach.

## Dielo
* *Ako to bolo* (Tranoscius 1992), spomienky z obdobia totality
*UHORSKAI, Pavel, zost. FRONKOVÁ, Viola: *Cirkev v útlaku*, 1. zväzok, Kežmarok, ViViT s.r.o. – 2015, ISBN 978-80-8175-000-7
*UHORSKAI, Pavel, zost. FRONKOVÁ, Viola: *Cirkev v útlaku*, 2. zväzok, Kežmarok, ViViT s.r.o. – 2018, ISBN 978-80-8175-040-3
*UHORSKAI, Pavel, zost. FRONKOVÁ, Viola: *Kto sa postará o cirkev? Kázne a prejavy generálneho biskupa*, Liptovský Mikuláš, Tranoscius, 2019, ISBN 978-80-7140-566-5

## Ocenenia
* Rad Ľudovíta Štúra 1. triedy (1995) 
* Dokumentárny film STV Profily - Pavol Uhorskai (scenár Ján Mikuš, réžia Fedor Bartko, STV Bratislava 1995)

## Referencie

## Zdroj
* Škodová, E., Umrel emeritný generálny biskup ECAV na Slovensku ThB. Pavel Uhorskai (vyd. 7.10.2010) Dostupné online

Kategória:Osobnosti z Tomášoviec (okres Lučenec)
Kategória:Slovenskí evanjelickí biskupi
Kategória:Politicky prenasledovaní v Česko-Slovensku
Kategória:Držitelia Radu Ľudovíta Štúra I. triedy
Kategória:Politickí väzni komunistického režimu v Česko-Slovensku
Kategória:Generálni biskupi Evanjelickej cirkvi augsburského vyznania na Slovensku
Stuart O'Grady

**Stuart O'Grady** OAM (* 6. august 1973, Adelaide, Austrália), prezývaný **Stuey**, je austrálsky profesionálny cestný cyklista v tíme Orica-GreenEDGE, ktorý začínal v dráhovej cyklistike. Spoločne s Graeme Brownom vyhral zlatú medailu na Letných olympijských hrách 2004 v disciplíne Madison. O'Grady tiež vyhral preteky Paríž-Roubaix v roku 2007.

V roku 2005 bol inštitútom Australian Institute of Sport menovaný za "Best of the Best".

## Referencie

## Iné projekty

## Externé odkazy
*Oficiálna webstránka Stuarta O'Gradyho
*Team CSC profil 

## Zdroj

Kategória:Austrálski cyklisti
Kategória:Etapoví víťazi Tour de France
Kategória:Austrálski olympionici
Kategória:Dráhoví cyklisti
Kategória:Cyklisti na Letných olympijských hrách 1992
Kategória:Cyklisti na Letných olympijských hrách 1996
Kategória:Cyklisti na Letných olympijských hrách 2000
Kategória:Cyklisti na Letných olympijských hrách 2004
Kategória:Cyklisti na Letných olympijských hrách 2008
Kategória:Cyklisti na Letných olympijských hrách 2012
Kategória:Osobnosti na austrálskych poštových známkach
Kategória:Osobnosti z Adelaide
Kévin Reza

**Kévin Reza** (* 18. máj 1988, Versailles, Francúzsko) je francúzsky profesionálny cestný cyklista, ktorý preteká za kontinentálny tím UCI Team Europcar.

## Najlepšie výsledky

;2007
:3. miesto, French National Championship, Track, Madison, Juniors

;2008
:1. miesto, 2. etapa, Vuelta Madrid Sub 23, U23

;2009
Tour de la Martinique
::1. miesto v etapách 1, 5 a 8a

:2. miesto celkovo, Circuit du Mené
:3. miesto, Les Boucles de la Loire

;2010
:1. miesto, Les Boucles de la Loire

;2011
:3. miesto, French National Championship, Track, Madison, Elite

;2013
:8. miesto, Cholet-Pays de Loire

## Referencie

## Externé odkazy
* Profil na oficiálnej webstránke Team Europcar 

## Zdroj

Kategória:Francúzski cyklisti
Kategória:Osobnosti z Versailles
Kategória:Cyklisti Tour de France
Rokosovského ulica

**Rokosovského ulica** je zaniknutá ulica v Bratislave, v mestskej časti Petržalka, v miestnej časti Lúky.

Vznikla v roku 1978 pri výstavbe petržalského panelákového sídliska. Bola nepresne pomenovaná podľa sovietskeho maršala Konstantina Konstantinoviča Rokossovského (1896 – 1968). Zanikla 1. apríla 1991, keď bola rozdelená na Brančskú a Smolenickú ulicu.

## Referencie

Kategória:Zaniknuté ulice v Petržalke
Skrytá hmota

**Skrytá hmota** (iné názvy: **nežiarivá hmota**, **temná hmota**, **tmavá hmota**) môže byť:

* veľmi často (ale nepresne či nesprávne): skrytá látka, pozri temná hmota
* zriedkavo (ale správne): skrytá látka + skrytá energia, pozri temná hmota a temná energia
Ulica Kláry Zetkinovej

**Ulica Kláry Zetkinovej** je zaniknutá ulica v Bratislave, v mestskej časti Petržalka. Nachádzala sa v miestnych častiach Háje a Ovsište

Vznikla v druhej polovici 70. rokov 20. storočia pri výstavbe panelákového sídliska. Bola pomenovaná podľa Clary Zetkinovej (1857 – 1933), nemeckej ľavicovej političky a bojovníčky za práva žien.

Zanikla 1. apríla 1991, keď sa rozdelila na Furdekovu, Gettingovu a Mamateyovu ulicu.

## Referencie

Kategória:Zaniknuté ulice v Petržalke
Sťahovanie

**Sťahovanie** (dokonavý vid: **stiahnutie**) môže byť:
* dostávanie nadol ťahom alebo ťahaním, pozri pod ťahanie
* zbavovanie kože
* odťahovanie
* uťahovanie
* zmrašťovanie
* o kvapaline: odvádzanie inam
* odsúvanie skupiny ľudí z jej pôvodného určenia
* zrušenie niečoho plánovaného
* strhávanie (sumy peňazí)
* premiestňovanie vecí alebo ľudí alebo ľudí s vecami na iné miesto, najmä iné bydlisko, resp. zmena bydliska, pozri sťahovanie (zmena bydliska)
* zmena miesta sídlenia či výskytu
* v informatike: presun, prenos údajov zo (spravidla väčšieho) počítača na iný (spravidla menší), najčastejšie po sieti, synonymá: download, preberanie, pozri sťahovanie (počítače)
Aspalis

**Aspalis** (, ) je v gréckej mytológii hrdinka z Melitaie vo Fthii, ktorá si vzala život, keď jej hrozilo zneuctenie.

Kedysi v Melitaii vládol tyran, ktorý bol taký krutý, že ľud nevyslovil ani jeho skutočné meno a prezývali ho "Tartaros". Krutý tyran bol navyše aj zhýralý a do svojej spálne si dal z krajiny privádzať tie najkrajšie dievčatá, ktoré sa aj proti svojej vôli stávali jeho milenkami. Keď raz poslal pre krásnu Aspalis, dcéru Argaia, dievča sa radšej obesilo, než by prišlo o panenstvo a svoju povesť.

Po smrti Aspalidy sa jej brat Astygites zaprisahal, že pomstí jej smrť. Obliekol si oblečenie sestry, pod ktorým ukryl meč a v tomto prestrojení sa dostal do paláca tyrana a zabil ho. Občania nato telo nenávideného tyrana hodili do rieky, ktorá od tej chvíle bola známa pod menom Tartaros a Astygita z vďaky korunovali vencom. Keď sa potom chystal pohreb Aspalidy, zistili, že jej telo zmizlo, na mieste však našli drevenú sochu od bohyne Artemis. Toto miesto sa potom stalo kultovým miestom, kde občania na jej počesť vykonávali každoročne rituál obetovania kozy.

## Referencie

Kategória:Postavy gréckej mytológie
Mičurinova ulica

**Mičurinova ulica** môže byť:

* ulica v Prešove, pozri Mičurinova ulica (Prešov)
* bývalý názov Jiráskovej ulice v Bratislave, pozri Jiráskova ulica (Bratislava)
* zaniknutá ulica v Petržalke, pozri Mičurinova ulica (zaniknutá)

## Pozri aj
* Mičurinova ulice
Kalininova ulica

**Kalininova ulica** (do roku 1950 **Dvořákova ulica**) je zaniknutá ulica v Bratislave, v mestskej časti Petržalka, v miestnej časti Lúky. 

Bola pomenovaná podľa Michaila Ivanoviča Kalinina (1875 – 1946), sovietskeho politika. Zanikla 1. apríla 1991, keď sa rozdelila na Kutlíkovu a Pajštúnsku ulicu. 

## Referencie

Kategória:Zaniknuté ulice v Petržalke
Zikova ulica

**Zikova ulica** je zaniknutá ulica v Bratislave, v mestskej časti Petržalka. Vznikla v druhej polovici 70. rokov 20. storočia pri výstavbe panelákového sídliska.

Bola pomenovaná podľa Jana Ziku (1902 – 1942), českého komunistického politika, ktorý zomrel pri zatýkaní gestapom. Zanikla 1. apríla 1991, keď sa rozdelila 
na Pankúchovu ulicu a Polereckého ulicu.

## Referencie

Kategória:Zaniknuté ulice v Petržalke
Katarské národné futsalové družstvo mužov

**Katarské národné futsalové družstvo mužov** je národné družstvo mužov, ktoré reprezentuje Katar v medzinárodných futsalových súťažiach a priateľských zápasoch. Funguje pod záštitou *Qatar Football Association* (QFA). Prvý medzinárodný zápas absolvovalo v roku 2005. V marci 2018 mu patrilo vo svetovom futsalovom rebríčku 68. miesto. 

## Vrcholné podujatia
Katarské družstvo sa 3-krát pokúšalo kvalifikovať na Majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo, resp. kvalifikovalo sa na ne 3-krát, prvýkrát v roku 2005 vo Vietname. Vo všetkých prípadoch sa ďalej ako do základnej skupiny nedostalo. Na ázijský šampionát v roku 2012 sa dostalo z kvalifikácie Západnej Ázie, keď skončilo na 1. mieste. 

3-krát sa zúčastnilo aj Ázijských halových hier, na ktorých skončilo už v základnej skupine, resp. v roku 2007 vo štvrťfinále. Do štvrťfinále postupovali ale všetky družstvá zo základných skupín. V roku 2013 organizoval Katar premiérový ročník Majstrovstiev Perzského zálivu, na ktorých skončilo domáce družstvo na predposlednomštvrtom mieste.

## Výsledky
;Majstrovstvá sveta FIFA

;Ázijské halové hry

;Majstrovstvá Ázie

;Majstrovstvá Perzského zálivu

;Arabské majstrovstvá
* *nezúčastnilo sa*

;Majstrovstvá WAFF
* *nezúčastnilo sa*

## Referencie

## Pozri aj
* Katarské národné futbalové mužstvo
* Katarské národné futsalové družstvo žien

## Externé odkazy
* Oficiálna stránka Qatar Football Association /

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Byblis

**Byblis** () môže byť: 
* v gréckej mytológii dcéra Miléta, pozri Byblis (mytológia)
* planétka, pozri 199 Byblis
* botanický rod, pozri Byblis (rod)
Kaunos

**Kaunos** (, ) môže byť:
* v gréckej mytológii zakladateľ rovnomenného mesta, pozri Kaunos (mytológia)
* staroveké mesto v Kárii, pozri Kaunos (Kária)
Medzinárodné letisko Tokio

**Medzinárodné letisko Tokio** (), (IATA: **HND**, ICAO: **RJTT**), známe aj ako **Letisko (Tokio-)Haneda**, je medzinárodné letisko ležiace v metropolitnej oblasti Veľké Tokio v Japonsku. Nachádza sa 14 km južne od stanice Tokio. 

## Iné projekty

Kategória:Letiská v Japonsku
Kategória:Doprava v Tokiu
Národné futsalové družstvo mužov Spojených arabských emirátov

**Národné futsalové družstvo mužov Spojených arabských emirátov** reprezentuje Spojené arabské emiráty (SAE) v futsalových akciách. Funguje pod záštitou *UAE Football Association* (UAEFA). Prvý zápas absolvovalo už v roku 1995, keď doma hostilo v priateľskom zápase . V marci 2018 mu patrilo vo svetovom futsalovom rebríčku 99. miesto. 

## Turnaj
;Majstrovstvá sveta

;Ázijské halové hry

;Majstrovstvá Ázie

;Majstrovstvá Perzského zálivu

## Zdroj

* Stránka UAEFA (po arabsky)/
* Zápasy družstva na futsalplanet.com  

Futsal
Spojené arabské emiráty
Päť dynastií a desať kráľovstiev

[náhľad|[Budhistický chrám v horách od maliara Li – Čenga, príklad rozvinutej umeleckej tvorby v období piatich dynastií a desiatich kráľovstiev.]]

**Päť dynastií a desať kráľovstiev** alebo **obdobie Piatich dynastií a desiatich kráľovstiev** je obdobie čínskych dejín v rokoch 907 až 960.

## Charakteristika
Koncom vlády dynastie Tchang začala v provinciách získavať rozhodujúcu moc provinčná dedičná šľachta a miestny vojenský velitelia, ktorý využili oslabenie autority cisárskeho dvora a v provinciách si vybudovali vlastné štáty. Po zániku dynastie Tchang v roku 907 sa ríša rozpadla na množstvo nezávislých štátov, ktoré vzájomne zápasili o rozhodujúci vplyv v krajine. Na severe Číny sa v tomto období vystriedalo postupne päť dynastií, ktoré si nárokovali cisársky titul a cisárske právomoci. Na juhu Číny vzniklo 10 nezávislých kráľovstiev, ktoré medzi sebou navzájom bojovali. Obdobie piatich dynastií a desiatich kráľovstiev sa skončilo roku 979, keď vládca severného kráľovstva Sung porazil a dobyl územia ostatných vládcov. Vznikla nová cisárska dynastia Sung.

## Dejiny
V poslednom polstoročí vlády dynastie Tchang sa centrálna vláda v podstate rozpadla a po jej páde sa z trosiek tchangskej Číny vynorili menšie regionálne štáty. Zatiaľ čo v severnej Číne vládlo postupne päť dynastií, na juhu existovalo desať kráľovstiev.

### Päť dynastií na severe
Toto obdobie rozdrobenosti bolo menej chaotické než iné predošlé obdobia rozdelenia Číny. Žiadny z piatich režimov, ktoré ovládali sever krajiny, nikdy neopustil myšlienku zjednotenia ríše a každý sa snažil so vzrastajúcim úspechom posilniť moc ústrednej vlády.

V tomto období sa v rýchlom slede vystriedali dynastie Neskorý Liang, Neskorý Tchang, Neskorý Ťin, Neskorý Chan a Neskorý Čou, ktorá bola vystriedaná dynastiou Sung, ktorej sa podarilo zjednotiť Čínu.

### Desať kráľovstiev na juhu
Na juhu sa v tomto období objavilo desať štátov - Raný Šu, Wu, Wu-Jüe, Čchu, Min, Južný Chan, Nan-ťing, Neskorý Šu, Južný Tchang a Severný Chan. Žiadny z týchto štátov nebol dostatočne silný, aby sa na vlastnú päsť pokúsil o zjednotenie Číny.

## Umenie
Aj napriek neustálym vojnovým konfliktom charakteristickým pre obdobie piatich dynastií a desiatich kráľovstiev, prekvitalo v krajine umenie. Decentralizácia štátnej moci napomohla slobodnému umeleckému vyjadrovaniu sa umelcov, ktorý sa už nemuseli podriaďovať vkusu cisárskeho dvora. Rozkvetu umenia v tomto období prospela aj existencia vyše 10 navzájom nezávislých kráľovstiev, z nich každé malo svoj vlastný dvor, ktorý zamestnával umelcov a udeľoval im prácu na ambicióznych umeleckých projektoch. Darilo sa maliarstvu, architektúre, zdokonaľovali sa pevnostné systémy. Literatúra však na rozdiel od predošlého obdobia prechádzala obdobím úpadku.

## Literatúra
* Farringtonová, Karen, *Atlas svetových ríš*, Bratislava : SPN – Mladé letá, 2004, ISBN 8010002712
* 

Kategória:Dejiny Číny
Byblis (mytológia)

[náhľad|''Byblis'', autor: [William-Adolphe Bouguereau (1825–1905)]]
**Byblis** (, ) je v gréckej mytológii dcéra Miléta a Eidothey, dcéry kárskeho kráľa Euryta.(podľa iných verzií Kyaneie, alebo Tregasie).

Byblis bola pekná a aj keď nemala nedostatok nápadníkov, zahorela nešťastnou vášnivou láskou k svojmu bratovi Kaunovi. Nejaký čas sa ovládala, lebo vedela, že je to nemravné a preto svoje city pred ním ako aj pred svetom tajila, ale nakoniec svojej žiadostivosti neodolala, nadbiehala mu a žiarlila na ženy, ktoré sa okolo neho točili.

Podľa antického autora Antonina Liberala, ju vedomie hriechu, ktorého sa dopúšťala a aj nenaplnená láska natoľko utrápila, že sa nakoniec plačúca rozhodla ukončiť svoj život skokom z útesu. V poslednej chvíli sa však nad ňou zľutovali nymfy, ktoré ju ponorili do hlbokého spánku a ona sa zmenila na nymfu Hamadryádu a stala sa ich družkou. Od tej chvíle začal vytekať z útesu malý potôčik, ktorý dostal meno "slza Byblidy."

Ovidius ale píše, že sa Byblis rozhodla svojmu bratovi priznať a on ju odmietol a odsúdil jej nemravnú lásku. Keď už nepomohli žiadne jeho opatrenia a ona sa stále nevedela ovládať, rozhodol sa svoju krajinu opustiť. Ona ho ale išla hľadať a prechodila šíri svet, až sa nakoniec vyčerpaná zrútila na zem a morom sĺz zmáčala trávu. Jej slzy sa potom stali prvým zdrojom potôčika, ktorý nesie názov Byblis.

Podľa iného antického zdroja sa Byblis obesila na dub a z jej sĺz pod nohami sa vytvoril pramienok, ktorý pomenovali po nej.

## Referencie

Kategória:Postavy gréckej mytológie
Kategória:Obete samovrážd v gréckej mytológii
Jolla

**Jolla** môže byť:

* fínska spoločnosť, pozri Jolla (spoločnosť)
* smartfón vyrobený touto spoločnosťou, pozri Jolla (smartfón)
Zoznam častí seriálu Čarodejnice (7. séria)

Nasledujúci zoznam je zoznam častí 7. série seriálu **[[Čarodejnice (seriál)|Čarodejnice]]**. Pozri aj celý **[[Zoznam častí seriálu Čarodejnice]]**.

Kategória:Čarodejnice (seriál)
Čarodejnice (7. séria)
So Čä-pchil

**So Čä-pchil** (hangul: 서재필, hanča: 徐載弼; * 7. január 1864 - † 5. január 1951)  bol kórejský revolucionár a politik, lekár v oblasti bakteriológie a anatómie. Jeho meno v USA bolo bolo **Philip Jaisohn**.

## Iné projekty

## Externé odkazy
* pamätník múzeum So Čä-pchil (po kórejsky)
* So Čä-pchil  (po kórejsky)
* [(20) So Čä-pchil(po [angličtina|anglicky])
* Arirang - Interactive History of Korean Americans  (po anglicky)
* My Days in Korea & Other Essays by Philip Jaisohn, MD, edited by Sun-pyo Hong, published by Yonsei University Press, 1999. (po anglicky)
* Seo Jae-pil:Navercast (po kórejsky)

Kategória:Narodenia v 1864
Kategória:Úmrtia v 1951
Kategória:Revolucionári
Kategória:Politici Kórejskej republiky
Euainetos

**Euainetos** () môže byť: 
* slávny syrakúzky rytec mincí v 4. stor. pred Kr., pozri Euainetos (rytec)
* aténsky archón 335 pred Kr.
* spartský veliteľ vojska v 5. stor. pred Kr., pozri Euainetos (stratég)
Autostop

**Autostop** môže byť:
* cestovanie autami, ktoré zastavia tomu, kto ich na ceste aktívne zastaví, pozri autostop (zvezenie)
* v železničnej doprave: zariadenie na automatické zastavenie vlaku za istých okolností, pozri autostop (železnica)
* v spotrebnej elektronike: automatické vypnutie magnetofónu po dohratí kazety

## Zdroje
* 
* 1autostop. In: 
* ²autostop. In: 
* autostop. In: *[[Malá československá encyklopedie|Malá československá encyklopedie I. AČ]]*. 1. vyd. Praha: Academia, 1984. s. 291.
* autostop. In: PAULIČKA, Ivan, (ed). *[[Všeobecný encyklopedický slovník|Všeobecný encyklopedický slovník AF]]*. 1. slovenské vyd. Praha: Ottovo nakladatelství, 2005. ISBN 80-7181-618-3. s. 268.
Židovka

**Židovka** môže byť:
* (s veľkým začiatočným písmenom): príslušníčka židovského národa, pozri Židia
* (s malým začiatočným písmenom): vyznávačka judaizmu, pozri pod judaizmus
* potok v Poľsku a Česku, pozri Židovka (potok)
* román Andrey Coddington z roku 2010, pozri ''Židovka'' (román)

## Pozri aj
* *[[Židovka z Toleda]]* (*Die Jüdin von Toledo*), historický román Liona Feuchtwangera z roku 1955
Noël Bernard

**Noël Bernard** (* 3. marec 1874, Paríž, Francúzsko – † 16. január 1911 Saint-Benoît) bol francúzsky botanik.  V Medzinárodnom registri mien rastlín má skratku **N.Bernard**.

V roku 1901 predstavil na Faculté des sciences de Paris svoju prácu na tému *Études sur la tubérisation*.

Vyučoval botaniku na univerzite v Poitiers. Hlavnou náplňou jeho práce bola mykoríza  orchideí. Spolupracoval pri založení botanickej stanice v Saint-Benoît. On a Émile Borel, Maurice Caullery a Aimé Cotton editovali *[[La Revue du mois]]*.

## Dielo
* *Études sur la tubérisation*, n° 1076, P. Dupont, Paris 1901)
* *L'Origine de la pomme de terre* (1910).
* *L'Évolution des plantes* (Félix Alcan, Paris, 1916).
* *Principes de biologie végétale* (Félix Alcan, Paris, 1921).

## Literatúra
* Jean Dhombres (dir.) (1995). *Aventures scientifiques. Savants en Poitou-Charentes du XVIe au XXe siècle*. Les éditions de l’Actualité Poitou-Charentes (Poitiers) : 262 p. ISBN 2-911320-00-X
* B. Boullard, *Un biologiste d'exception : Noël Bernard (1874-1911)*, Rouen, 1985, 188 p.

## Zdroj

Kategória:Francúzski botanici
Kategória:Osobnosti z Paríža
Myrikovka

**Myrikovka** (*Myricaria*) je rod rastlín z čeľade tamariškovité (*Tamaricaceae*).

## Použitie
Niektoré druhy možno použiť ako okrasné rastliny. Možno ich použiť ako solitéry aj do skupín. Má zbierkový význam.

## Vybrané druhy
* myrikovka nemecká *Myricaria germanica* (L.) Desv.
* *[[Myricaria albiflora]]* Grierson & D.G. Long
* *[[Myricaria bracteata]]* Royle
* *[[Myricaria elegans]]* Royle
* *[[Myricaria laxa]]* W.W. Sm.
* *[[Myricaria laxiflora]]* (Franch.) P.Y. Zhang & Y.J. Zhang
* *[[Myricaria paniculata]]* P.Y. Zhang & Y.J. Zhang
* *[[Myricaria platyphylla]]* Maxim.
* *[[Myricaria prostrata]]* Hook. f. & Thomson
* *[[Myricaria pulcherrima]]* Batalin 
* *[[Myricaria rosea]]* W.W. Sm.
* *[[Myricaria squamosa]]* Desv.
* *[[Myricaria wardii]]* C. Marquand

## Referencie

* 

## Iné projekty

Kategória:Okrasné dreviny
Kategória:Záhradné rastliny
Kategória:Tamariškovité
Židova strouha

**Židova strouha** môže byť:

* potok v Česku, pozri Židova strouha (potok)
* prírodná pamiatka v Česku, pozri Židova strouha (prírodná pamiatka)
Areia

**Areia** môže byť:
*v gréckej mytológii ():
** dcéra Kleocha, matka Miléta, pozri Areia (matka Miléta) 
** prímeno bohyne Atény, pozri Aténa (mytológia)
* vyhynutý rod trilobitov, pozri Areia (rod)
* obec v brazílskom štáte Paraíba, pozri Areia (Paraíba)
Palestínske národné futsalové družstvo mužov

**Palestínske národné futsalové družstvo mužov** je národné družstvo mužov, ktoré reprezentuje Palestínu v medzinárodných futsalových súťažiach a priateľských zápasoch. Funguje pod záštitou *Palestinian Football Association* (PFA). Prvý medzinárodný zápas absolvovalo v roku 1998. Jeho najväčším úspechom je štvrťfinálová účasť na majstrovstvách Ázie či 4. miesto na arabských majstrovstvách. V marci 2018 mu patrilo vo svetovom futsalovom rebríčku 101. miesto. 

## Vrcholné podujatia
Palestínske družstvo sa 2-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

majstrovstiev Ázie sa zúčastnilo 3-krát, prvýkrát v roku 2001 v Iráne. A hneď na prvom ázijskom šampionáte sa dostalo do štvrťfinále, kde tesne podľahlo . Na ďalších 2 turnajoch sa cez základnú skupinu nedostalo. V roku 2005 sa nedostalo do štvrťfinálovej fázy iba o skóre, vyhralo však svoju skupinu o umiestnenie a v následnom play-off ho podľahlo . Skončilo tak celkovo na delenom 11. mieste. Na ázijský šampionát v roku 2012 sa neprebojovalo, v západoázijskej kvalifikácii skončilo už v základnej skupine.

V roku 1998 sa zúčastnilo prvých arabských majstrovstiev, kde postúpilo zo základnej skupiny, ale oba zápasy play-off prehralo a skončilo na 4. mieste. V roku 2013 sa predstavilo na Ázijských halových hrách, na ktorých skončilo po 2 prehrách už v základnej skupine. 

## Výsledky
;Majstrovstvá sveta FIFA

;Ázijské halové hry

;Majstrovstvá Ázie

;Arabské majstrovstvá

;Majstrovstvá WAFF

## Referencie

## Pozri aj
* Palestínske národné futbalové mužstvo
* Palestínske národné futsalové družstvo žien

## Externé odkazy
* Oficiálna stránka Palestinian Football Association /

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Židovka (potok)

**Židovka** alebo **Srbský potok** je potok v severovýchodných Čechách. Dĺžka toku na území Česku je 10,8&nbsp;km. Plocha povodia meria 32,5&nbsp;km².

## Priebeh toku
Pramení v Poľsku v Stolových horách na severozápadnom úbočí vrchu Szczeliniec Wielki v nadmorskej výške okolo 800&nbsp;m a po 3&nbsp;km vstupuje 650&nbsp;m nad morom východne od Machovskej Lhoty na české územie. Preteká Machovom a ústi zľava do Metuje (398&nbsp;m nad morom). 

Priemerný prietok pri ústí činí 0,41&nbsp;m³/s.

## Zdroj

Kategória:Potoky v Česku
Židova strouha (potok)

**Židova strouha** je potok v Juhočeskom kraji v Česku. Je dlhý  a odvodňuje územie o rozlohe . Číslo hydrologického poradia je 1-07-04-113.

## Priebeh toku
Pramení asi  južne od Bzí v nadmorskej výške . Na dolnom toku vytvára divoké romantické kaňonovité údolie (turisticky náročnejší terén). Pred ústím do Lužnice lemujú *Židovu strouhu* mohutné skalné masívy s jaskyňami. Do Lužnice ústi zľava asi  južne od Bechyně neďaleko dediny Nuzice.

## Ochrana prírody
Úsek dolného toku nad ústím bol v roku 1988 vyhlásený za prírodnú pamiatku Židova strouha.

## Pôvod názvu
Existuje niekoľko verzií pôvodu názvu:
* po Židoch, vypovedaných z Bechyně (za vlády kráľa Vratislava II.) a tu sa skrývajúcich
* po vltavotýnskych Židoch, ktorí do miest k potoku utiekli z mesta Týn nad Vltavou okolo roku 1681 pred chystaným pogromom za údajné zavlečenie moru do mesta. Ale tí sa usadili podľa niektorých prameňov v Neznašove a Kolodějoch nad Vltavou
* ide o *„Žitovu strouhu“*, podľa Žita, kúzelníka kráľa Václava IV., ale spojenie bájneho Žita s týmto potokom pri Bechyni nemožno nijak spoľahlivo doložiť

## Iné projekty

## Literatúra
* 

## Zdroj

Kategória:Potoky v Česku
Tirschenreuth

náhľad|Centrum mesta
**Tirschenreuth** je hlavné mesto krajinského okresu Tirschenreuth. 31. decembra 2012 tu žilo 9 065 obyvateľov.  

## Poloha
Leží na severe Horného Falcka, asi 120 kilometrov severne od Regensburgu a 56 kilometrov východne od Bayreuthu, na severovýchode Bavorska, veľmi blízko nemecko-českých hraníc.

## Ekonomika
Jedna zo známych spoločností, ktorá sídli v Tirschenreuthu je Hamm AG, spoločnosť vyrábajúca vibračné valce.

Mesto je známe aj kvalitným porcelánom, ktorého niektoré kusy sú veľmi vyhľadávané zberateľmi.

## Partnerské mestá
*  Lauf an der Pegnitz, Nemecko, 2011
*  La Ville-du-Bois, Francúzsko, 2001
*  Planá, Česko, 2008

## Iné projekty

## Externé odkazy
* Oficiálna stránka

## Zdroj

Kategória:Mestá v Bavorsku
Židova strouha (prírodná pamiatka)

**Židova strouha** je prírodná pamiatka pozdĺž rovnomenného potoka v Táborskej pahorkatine na rozhraní okresov České Budějovice a Tábor.

Predmetom ochrany je geomorfologicky významné kaňonovité údolie s fragmentami prirodzených reliktných borov na skalách, významnými lišajníkovými a machovými spoločenstvami s mnohými významnými rastlinnými a živočíšnymi druhmi.

Prírodná pamiatka je prístupná po žltom turistickom chodníku z Bechyně do Týna nad Vltavou, ktorá niekoľkokrát bez mostíkov prekonáva potok.

## Iné projekty

## Literatúra
* 

## Zdroj

Kategória:Prírodné pamiatky v Česku
Kategória:Doliny v Česku
Židokresťanstvo

**Židokresťanstvo** označuje v cirkevných dejinách kresťanské skupiny prvých dvoch storočí, ktoré pochádzali zo židovstva, oproti kresťanom z pohanstva, označovaným obvykle ako pohanokresťania.

Prvé kresťanské spoločenstvá boli tvorené v 1. storočí z väčšej časti zo židov. Takmer všetci z prvých nasledovníkov Ježiša z Nazaretu a autori Nového zákona boli židokresťanmi.

Ako zvláštna skupina židokresťanov sa však označujú tie židokresťanské komunity, ktoré sa ku koncu 1. storočia začínajú stavať proti misii namierenej k pohanom a zvlášť proti učeniu Pavla z Tarsu. Ako charakteristiku týchto skupín možno uviesť snahu vnútiť pohanokresťanom dodržovanie rituálnych predpisov Tóry. Súdobá cirkev však tieto skupiny prakticky, a neskôr aj teoreticky, odsúdila ako heretické. Cirkevní Otcovia označujú tieto skupiny ako ebionitov, elchasaitov, hebrejov či nazorejcov.

Medzi odborníkmi nepanuje úplná zhoda ohľadne toho, čo pojem židokresťanstvo zahrnuje. Označenie židokresťania pochádza zrejme od Ferdinanda Christiana Baura (17921860), ktorý takto označuje všetky vyššie zmienené skupiny bez rozdielu. Jean Daniélou takto označuje celé myšlienkové dedičstvo, ktoré kresťanstvu priniesol midraš. Marcel Simon označuje ako židokresťanov tých, ktorí prakticky dodržovali ustanovenie mojžišského Zákona, iní potom len tých, ktorí ich dodržovanie vyžadovali aj teoreticky.

## Pozri aj
* Apokryf
* Nový zákon

## Referencie

## Zdroj

Kategória:Kresťanské pojmy
Paul Bertrand

**Paul Charles Édouard Bertrand** (* 10. júl 1879, Loos-lez-Lille, Francúzsko – † 24. február 1944, Paríž) bol francúzsky botanik. Venoval sa štúdiu fosílnych rastlín, vrátane rias a papradí.

Paul Bertrand má v Medzinárodnom registri mien rastlín skratku **P.Bertrand**.

## Životopis
Bol synom paleobotanika Charlesa Bertranda (18511917). Študoval v Lille a štúdium prírodných vied ukončil v roku 1903, doktorát získal v roku 1909. Vyučoval botaniku v Lille a v roku 1927 bolo pre neho zriadené miesto paleobotanika. V roku 1933 získal miesto vyučujúceho komparatívne rastlinnej anatómie v Muséum national d'histoire naturelle.

## Dielo
* *Bassin houiller de la Sarre et de la Lorraine* (19301932)
* *Liste provisoire des sphenoptéris du bassin houiller du Nord de la France* (1944) 
* *Végétaux vasculaires, introduction à l'étude de l'anatomie comparée, suivie de notes originales* (1947)

## Literatúra
* Philippe Jaussaud & Édouard R. Brygoo (2004). *Du Jardin au Muséum en 516 biographies*. Muséum national d’histoire naturelle de Paris : 630 p. ISBN|2-85653-565-8

## Zdroj

Kategória:Francúzski botanici
Praxiteles (sochár)

náhľad|''Odpočívajúci satyr'', rímska kópia originálu od sochára Praxitela
**Praxiteles** alebo **Praxitelés** alebo **Práxitelés** (**z Atén**) ( - *Praxiteles*/iné prepisy: *Praxitelés, Práxitelés*; 4. stor. pred Kr.) bol sochár v starovekom Grécku. Bol žiakom a pravdepodobne aj synom Kéfisodota Staršieho.

## Život
Za Praxitelovo aktívne obdobie sa považujú roky 375 až 335 pred Kr. Svojho času patril medzi populárnych sochárov a aj dnes je spolu s Feidiom, Lysippom či Polykleitom jedným z najznámejších klasických sochárov. Ako prvý sa preslávil hlavne svojimi mramorovými sochami, jeho bronzové diela sú však nemenej kvalitné. Spomínané sú napríklad v knihách Plínia Staršieho, jeho zmienky sú však dosť strohé, obmedzené na ľahký náčrt Praxitelovej tvorby.

## Diela
Medzi jeho najznámejšie diela patria:
* *Odpočívajúci satyr*
* *Eros lukostrelec*
* *Afrodita Knidská* (Afrodita z Knidu)
* *Hermes a Dionýzos* (Hermes s malým Dionýzom) - Hermes drží v ľavej ruke malého Dionýza, ten sa naťahuje za strapcom hrozna v Hermovej pravej ruke
* *Apolón Sauroktonos* - Apolón opretý o strom, sleduje jaštericu a chystá sa ju zabiť
* *Apolón Lýkejský*
* *Léto, Apolón a Artemis*

Afrodita Knidská je Praxitelovo prevratné dielo, táto socha zavádza ženský akt, nahú ženskú figúru do západného umenia. Praxiteles sa snaží o skutočné vyjadrenie ženskosti ako v stavbe tela, tak aj v póze, je však stále dosť konzervatívny a výsledok nepôsobí realisticky. Jemnosť a ženskosť sa prenáša aj do mužských sôch, bohovia pôsobia veľmi jemne a zženštilo. Takýto typ zobrazenia bol jeho silnou stránkou, prehnutie v bokoch a šikmá póza sú dnes známe ako Praxitelova S-krivka. V tomto prípade však nemožno hovoriť o akejsi novej kompozícii, tento postoj slúži skôr na vyjadrenie jemnosti figúr. Jeho diela majú s najväčšou pravdepodobnosťou pôsobiť eroticky, aj keď ich skutočný zmysel zakrýva kultovým či naratívnym významom. Známe príbehy či anekdoty o jeho vzťahu s dievčinou Frýné len potvrdzujú spomenutú teóriu.

## Kópie
Praxitelove diela boli často kopírované. Jednak ešte v samotnom Grécku a následne aj v Ríme. Kópie sa robili z mramoru aj bronzu bez ohľadu na pôvodnú sochu.

## Literatúra
* Boardman, J. 1995: *Greek sculpture, The late classical period.* London
* Bernhard, M. L. 1974: *Sztuka Grecka, IV wieku p. n. e.* Varšava
* Smith, R. R. R. 1991: *Helenistic sculpture*, London
* Rolley C. 1999: *La sculpture grecque.* Paris

## Iné projekty

Kategória:Sochári starovekého Grécka
Praxiteles

**Praxiteles** môže byť:
*starogrécky sochár, pozri Praxiteles Starší
*starogrécky sochár, pozri Praxiteles (sochár)
*planétka, pozri 5983 Praxiteles
*kráter na Merkúre, pozri Praxiteles (kráter)
Tchang

**Tchang** môže byť:
*čínska dynastia:
**Tchang (dynastia)
**Neskorý Tchang
*zakladateľ dynastie Šang, pozri Šang Tchang
*pôvodný názov Kráľovstva Ťin, pozri Kráľovstvo Ťin
*mesto v Číne, pozri Tchang (mesto)
*okres v Číne, pozri Tchang (okres)
*čínske priezvisko:
**Tchang (湯)
**Tchang (唐)
**v hongkonskom nárečí variant priezviska Teng
**v kantónskom nárečí variant priezviska Tcheng
Dirka

**Dirka** (lat. *Dirca*) je rod rastlín, patriaci do čeľade vrabcovníkovité (*Thymelaeaceae*).

## Použitie
Niektoré druhy možno použiť ako okrasné rastliny. Má zbierkový význam.

## Druhy
* *[[Dirca decipiens]]*
* *[[Dirca mexicana]]*
* *[[Dirca occidentalis]]*
* dirka močiarna (*Dirca palustris*)

## Referencie

* 

Kategória:Vrabcovníkovité
Kategória:Okrasné rastliny
Kategória:Záhradné rastliny
Spoločenstvo miest

**Spoločenstvo miest** () je vo Francúzsku označenie pre zväz obcí v aglomeráciách veľkých miest. K 1. januáru 2012 existovalo vo Francúzsku 15 spoločenstiev miest so 7,2 miliónmi obyvateľov.

## Dejiny
Spoločenstvo miest zaviedol zákon 66-1069 z 31. decembra 1966 pre niekoľko miest, ktoré mali veľké aglomerácie (Bordeaux, Lille, Lyon a Štrasburg). Postupne pribudlo spoločenstvo miest pre mestá Dunkerque (1968), Le Creusot a Cherbourg-Octeville (1970), Le Mans (1972) a Brest (1973).

Zákon č. 95-1350 z 30. decembra 1995 upravoval vznik spoločenstva, na ktorého základe vznikli spoločenstvá miest Nancy (1996), Alençon (1997) a Arras (1998).

Ďalšia zmena zákona prišla 12. júla 1999, ktorá umožňovala vznik spoločenstva miest len pre územie s minimálnym počtom 500&nbsp;000 obyvateľov.

V roku 2000 vznikli spoločenstvá miest Marseille, 2001 Nantes a v roku 2008 Nice a Toulouse.

Podľa zákona č. 2010-1563 z 16. decembra 2010 o reforme územných spoločenstiev, ktorý zavádza typ spoločenstva *[[métropole]]*, je možné premeniť spoločenstvo miest na métropole, pokiaľ má spoločenstvo minimálny počet 500&nbsp;000 obyvateľov. Tejto možnosti využilo *Communauté urbaine Nice Côte d'Azur*, ktoré sa 31. decembra 2011 premenilo na spoločenstvo *Métropole Nice Côte d'Azur*.

## Orgány
Spoločenstvo miest je riadené radou spoločenstva (*conseil communautaire* alebo *conseil de communauté*), ktorú tvoria mestskí radní z členských obcí.

Od komunálnych volieb v roku 2014 budú zástupcovia z obcí nad 3500 obyvateľov do rady spoločenstva volení priamo v rámci obecných volieb. Zástupcovia menších obcí budú aj naďalej vyberaní a volení členmi obecných zastupiteľstiev.

## Kompetencie
Právomoci, ktoré môžu obce preniesť na spoločenstvo miest vymedzuje zákon:
* rozvoj a plánovanie v ekonomickej, sociálnej a kultúrnej oblasti
* mezdiobecné plánovanie (územné plánovanie), hromadná doprava
* správa sociálneho bývania
* bezpečnosť v mestách
* verejné služby (pitná voda, čistiarne, cintoríny, bitúnky, veľkoobchod)
* ochrana životného prostredia (nakladanie s odpadom, opatrenie proti znečisteniu ovzdušia, opatrenie proti nadmernej hlučnosti)

V spolupráci s departementom môže spoločenstvo miest vykonávať rovnako časť sociálnej pomoci.

## Pozri aj
* Spoločenstvo obcí
* Spoločenstvo aglomerácie

## Externé odkazy
* Miestne spoločenstvá na stránkach francúzskeho ministerstva vnútra  
* Oficiálne stránky ''Association des communautés urbaines''  
* Oficiálne stránky ''Assemblée des communautés de France''  

## Zdroj

Kategória:Administratívne členenie Francúzska
Jud Süß

**Jud Süß** (slov. **Žid Süss**, alebo **Žid Süß**) môže byť:

* urážlivé meno Josepha Süßa Oppenheimera, finančného poradcu vojvodu Karla Alexandera z Württemberska, pozri Joseph Süß Oppenheimer (1698-1738)

**Jud Süß**, **Žid Süss**, **Jew Süss** je názov umeleckých diel:

* román Liona Feuchtwangera (1925), pozri Žid Süss (Feuchtwanger)
* novela Wilhelma Hauffa (1827), pozri Jud Süß (Hauff)
* britský film Lothara Mendesa (1934), pozri Jew Süss
* nemecký film Veita Harlana (1940), pozri Jud Süß (film)
* nemecký film z roku 2010 o filme z roku 1940, pozri Jud Süß – Film ohne Gewissen
Jud Süß (film)

***Jud Süß*** (slov. Žid Süß) je film z roku 1940, ktorý bol natočený nacistickým Nemeckom ako propagandistická snímka podporujúca antisemitizmus. Film režíroval Veit Harlan, v hlavných úlohách hrali Ferdinand Marian a Harlanova manželka Kristina Söderbaumová. Film bol čiastočne založený na starších románoch rovnakého mena, románu z roku 1925 Liona Feuchtwangera a románu z roku 1827 Wilhelma Hauffa. Ani romány ani film príliš neodpovedajú skutočnému životu Josepha Süßa Oppenheimera.

Nacistický minister propagandy Joseph Goebbels, ktorý zariadil vyrobenie filmu, bol filmom veľmi potešený a premiéru v paláci UFA v Berlíne sledoval posadený vedľa režiséra. Heinrich Himmler nariadil členom SS a polície, aby film zhliadli. V rámci Nemecka mal film veľký úspech, videlo ho 20 miliónov divákov.

Scény uctievania v synagóge a vstup Židov do Württemberska boli natáčané v Prahe, ktorá bola v tom čase v rámci Protektorátu Čechy a Morava Nemeckom okupovaná. Tu bol tiež prevedený nábor židovských komparzistov.

Hlavnú postavu stvárnil Ferdinand Marian (vlastným menom Ferdinand Haschkowetz) narodený vo Viedni s českými koreňmi.

Premietanie tohto filmu v Banskej Bystrici v januári 1941 (a o niekoľko mesiacov neskôr v Kokave) inšpirovalo protižidovské nálady.Záverečná scéna predstavenia, zobrazujúca popravu hlavného protagonistu potupným stredovekým spôsobom, inšpirovala P. Nováka, Jána Chrenka a Antona Dušu, aby presne podľa jej vzoru zhotovili alegorickú figurínu na výstrahu všetkým sympatizantom prenasledovanej menšiny. Trojica gardistov ju obliekla do sokolského kroja, ktorú symbolicky obesili v drevenej klietke, umiestnenej pri fontáne na Námestí Andreja Hlinku a na jej priečelie pripevnili nápis „Bieli Židia, pozor!“.Anton Hruboň: Hlinkova garda na území Pohronskej župy, str. 77

## Referencie

## Externé odkazy
* 
* 

## Zdroj

Kategória:Filmy z 1940
Kategória:Nemecké filmy
Kategória:Nacistická propaganda
Kategória:Čiernobiele filmy
Kategória:Antisemitizmus
Kategória:Filmy podľa názvu
Žid Süss (Feuchtwanger)

náhľad|Žid Süss
**Žid Süss** () je historický román Liona Feuchtwangera vydaný v roku 1925. Odohráva sa v 30. rokoch 18. storočia v Nemecku, ktoré je rozdrobené na mnoho štátov, ktoré medzi sebou bojujú o moc. Hlavnou postavou je schopný, ale zatiaľ bezvýznamný, židovský obchodník Josef Openheimmer Süss. Román je rozprávaný v 3. osobe a pozostáva z piatich kníh.

## Osud románu
Len niekoľko rokov po vydaní v 30. rokoch 20. storočia bol román poukazujúci na prednosť mocenských plánov pred spravodlivosťou ríšskym ministrom propagandy Josephom Goebbelsom sfilmovaný v duchu nacistickej propagandy (film Jud Süß) a Süss tu bol ukázaný ako najväčší zločinec a netvor, len dychtiaci po peniazoch, ktorý nakoniec bol nemeckým ľudom spravodlivo potrestaný.

## Zdroj

Kategória:Knihy z 1925
Kategória:Nemecké romány
Kategória:Historické romány
Kategória:Sfilmované romány
Podpaľačstvo

[náhľad|Budova motelu vo [Virgínia|Virgínii po útoku podpaľača]]

**Podpaľačstvo** je zločin, pri ktorom páchateľ (**podpaľač**) úmyselne a vedome (priamo alebo nepriamo) založí požiar. Odlišuje sa od neúmyselne spôsobených požiarov z nedbalosti, samovoľného vzplanutia, požiarov vzniknutých napríklad poruchou elektroinštalácie alebo prírodných požiarov spôsobených bleskom... v páchateľovi, jeho úmysle požiar založiť a nechať ho spôsobiť škody alebo obete. Podpaľačstvo nie je ani založenie ohňa, ktorý jeho pôvodca dokáže ovládnuť (napr. pálenie lístia na záhrade).

Okolnosti príčin a vzniku požiaru sú predmetom vyšetrovania. Po zlikvidovaní požiaru je štandardným postupom hľadať a následne buď potvrdiť, vyvrátiť alebo ďalej skúmať možnosť úmyselného založenia. Vo väčšine krajín sveta je podpaľačstvo posudzované ako trestný čin a chápané ako poškodzovanie cudzej veci alebo ohrozenie na živote.

## Pyrománia
Obsesia ohňom a závislosť na podpaľačstve sa nazýva pyrománia. V krajných prípadoch môže ísť o patologický prejav nejakej duševnej choroby. V niektorých vyriešených prípadoch podpaľačstva sa pôvodcovia požiarov prekvapivo regrutovali zo samotných hasičov.

## Dôvody podpaľačstva
Vo väčšine prípadov podpaľačstvo slúži ako poistný podvod, alebo zakrytie nejakého trestného činu (napr. lúpeže, sprenevery). Môžu byť však aj iné dôvody, napr. závisť, nenávisť, vyhrážanie, vydieranie, konkurenčný boj. Alebo sociálna, politická, či etnická odlišnosť. V niekoľkých prípadoch bolo podpaľačstvo použité ako tzv. falošná vlajka, teda podpaľač požiar využil k obvineniu svojho nepriateľa a využil vlnu nevôle, ktorá sa proti nemu následne vzniesla.

## Slávne prípady podpaľačstva
* 356 pred Kr. – Herostratos podpálil Artemidin chrám v Efeze, aby sa stal slávnym
* 1933 – nacisti podpálili budovu Ríšskeho snemu (*[[Budova Ríšskeho snemu (Berlín)|Reichstag]]*) v Berlíne, a z požiaru obvinili holandských komunistov

## Referencie


## Iné projekty

## Zdroj

Kategória:Trestné činy
Kategória:Oheň
Dočolomanský

**Dočolomanský** je priezvisko, pozri Dočolomanský (priezvisko), napr.:

* Igor Dočolomanský, slovenský kameraman
* Michal Dočolomanský (1942 – 2008), slovenský herec
* Michal Dočolomanský ml.  (* 1967), slovenský hudobník a moderátor, syn predošlého
* Rudolf Dočolomanský (1899 – 1954), slovenský pedagóg a kultúrny organizátor, otec Michala, Lucie, Petronely a Renáty
* Viliam Dočolomanský (* 1975), slovenský režisér, synovec Michala
* Eva Dočolomanská, slovenská herečka, sestra Viliama
* Lucia Dočolomanská (* 1943, vyd. Lucia Bernusová), slovenská herečka
* Petronela Dočolomanská (* 1952, vyd. Petronela Valentová), slovenská herečka
* Renáta Dočolomanská (1936 – 2013, vyd. Renáta Kazíková), slovenská herečka, televízna hlásateľka a dramaturgička
* Andrej Dočolomanský (* 1978), synovec Igora

## Referencie